Document ID: /roh_data/filtered/Billingualer_Corpus_interleaved-de-rm.jsonl.gz/1609

This is a text translated from German to Rumantsch Grischun.
Erster Marderhund in Graubünden nachgewiesen

Ende April 2009 konnte auf der St. Luzisteig bei Maienfeld der erste Marderhund in Graubünden nachgewiesen werden. Dies ist der sechste Nachweis für die Schweiz. In Graubünden wird die Aufnahme des Marderhundes in die Liste der jagdbaren Arten geprüft.

Am 27. April 2009 hat ein Jogger auf den Steigwiesen unterhalb der St. Luzisteig unweit der Liechtensteiner Grenze einen toten Marderhund gefunden und diesen umgehend der Naturkundlichen Sammlung des Fürstentums Liechtenstein gemeldet. Das Tier wurde anschliessend dem Bündner Naturmuseum abgeliefert, wo die genaue Untersuchung ergeben hat, dass es vermutlich von einem mittelgrossen Hund gerissen worden war. Das männliche Tier war sehr mager, untergewichtig und stark von Zecken befallen.

Seit 1997 wurden in der Schweiz bisher fünf Marderhunde registriert, nämlich in den Kantonen Aargau, Jura und Uri. Die meisten Tiere waren männlich und stammten aus den Populationen Deutschlands, die auf Aussetzungen und Zuwanderungen aus dem Osten zurückgehen. Auch dieses Tier dürfte aus dem Raum Bayern - Vorarlberg stammen und durchs Fürstentum Liechtenstein nach Graubünden gelangt sein. Natürlicherweise kommt der Marderhund, der auch Enok genannt wird, westlich des Urals nicht vor. In diesen Regionen wurde er früher aber als begehrtes Pelztier gehalten. Marderhunde können, im Gegensatz zum ähnlich aussehenden Waschbär nicht klettern. Sie ernähren sich als Allesfresser von Kleintieren und Früchten.

Um den Druck auf die Beutetiere der Füchse und Dachse nicht noch weiter ansteigen zu lassen, wird eine Aufnahme des Marderhundes in die Liste der jagdbaren Arten geprüft.

Auskunftsperson:

- Dr. Georg Brosi, Vorsteher Amt für Jagd und Fischerei Graubünden, Tel: 081 257 38 91 (erreichbar ab 13.30 Uhr)

Gremium: Amt für Jagd und Fischerei

Quelle: dt Amt für Jagd und Fischerei

03.06.2009
Cumprovà l'emprim chaun-vulp en il Grischun

La fin d'avrigl 2009 ha pudì vegnir cumprovà sin il St. Luzisteig tar Maiavilla l'emprim chaun-vulp en il Grischun. Quai è la sisavla cumprova per la Svizra. En il Grischun vegni examinà da metter il chaun-vulp sin la glista da las spezias permessas.

Ils 27 d'avrigl 2009 ha in curridur chattà in chaun-vulp mort sin in prà sut il St. Luzisteig, betg lunsch davent dal cunfin dal Liechtenstein. El ha annunzià quai immediatamain a la collecziun da la scienza natirala dal principadi da Liechtenstein. L'animal è alura vegnì surdà al museum da la natira dal Grischun, nua ch'ils scleriments detagliads han mussà ch'el è eventualmain vegnì stgarpà d'in chaun d'ina grondezza mesauna. L'animal masculin era fitg magher, aveva memia pauc pais ed era infectà fermamain da zeccas.

Dapi l'onn 1997 èn vegnids registrads enfin ussa tschintg chauns-vulp en Svizra, numnadamain en ils chantuns Argovia, Giura ed Uri. La gronda part dals animals è stada masculina ed è vegnida da populaziuns da la Germania che derivan d'animals ch'èn vegnids laschads libers e ch'èn immigrads da l'ost. Er quest animal dastgass derivar dal territori Baviera - Vorarlberg ed esser immigrà en il Grischun tras il principadi da Liechtenstein. Per regla na datti betg chauns-vulp - che vegnan er numnads enoc - en il vest da l'Ural. En questas regiuns è el però vegnì tegnì pli baud sco animal da pellitscha dumandà. Il chaun-vulp na sa, cuntrari a l'urset american (procyon lotor), il qual el sumeglia, betg raiver. Sco omnivor sa nutrescha el d'animals pitschens e da fritgs.

Per betg laschar crescher anc pli fitg il squitsch sin ils animals da preda da la vulp e dal tais vegni examinà da metter il chaun-vulp sin la glista da las spezias permessas.

Infurmaziuns:

- dr. Georg Brosi, manader da l'uffizi da chatscha e pestga dal Grischun, tel. 081 257 38 91 (da cuntanscher da las 13.30)

Gremi: uffizi da chatscha e pestga

Funtauna: rg uffizi da chatscha e pestga

03.06.2009